Әлеуметтік жауапкершілік: Қарағанды облысында өнеркәсіп өкілдері педагогтерге қолдау көрсетті
DATE: 13:41, 20 Тамыз 2021 | GMT +5
TITLE: Әлеуметтік жауапкершілік: Қарағанды облысында өнеркәсіп өкілдері педагогтерге қолдау көрсетті
URL: https://kaz.inform.kz/news/aleumettik-zhauapkershilik-karagandy-oblysynda-onerkasip-okilderi-pedagogterge-koldau-korsetti_a3826299/
META: DATE: 13:41, 20 Тамыз 2021 | GMT +5
TOTAL WORDS: 118
AUTHOR(S):
TEXT: «Қазақмыс» корпорациясының даму жөніндегі директоры Бақтияр Қырықпышев педагогтардың тамыз айындағы онлайнконференциясына қатысты. Ол білім беру саласына әлеуметтік қолдау көрстілетіні туралы айтты. Өткен оқу жылында компанияның бастамасымен Жезқазған өңірі және Балқаш мектептерінің 1 332 мұғалімі «НЗМ» АҚ Педагогикалық шеберлік орталығында біліктілігін арттырды. Тағы 4 мыңға жуық педагог семинарларда, вебинарларда және мектепте оқыды. Сонымен қатар Нұр-Сұлтанға білім туры ұйымдастырылды. «Біз «Ұстаз – Ұлытау» педагогикалық трансформация орталығы» жобасын бастаймыз. Оны жүзеге асыруға халықаралық сарапшылар тартылды. Жобаның мақсаты – «Қазақмыс» қатысатын өңірлердегі мектептерде оқушының мүддесі мен оның кәсіби келешегі үшін оқыту сапасын арттыру болып табылады. Сондай-ақ, Сәтбаевта балаларға қосымша білім беру және ерте кәсіби бағдар беру үшін оқыту және жұмысқа орналастыру орталығын ашуды жоспарлап отырмыз», – деп Бахтияр Қырықпышев жаңа бастамаларын ұсынды
